韓宰 (明朝)

韓宰（），字子衡，號翊菴，直隸真定府趙州隆平縣人，民籍，明朝政治人物。

 生平 
嘉靖三十四年（1555年）乙卯科順天府鄉試第八十二名舉人。嘉靖三十五年（1556年）聯捷丙辰科三甲第一百二十九名進士。工部观政，授山东青州府推官，四十年升刑部主事，四十三年升员外、升山西屯田佥事，丁母忧归。起补雲中兵备佥事，隆慶五年（1571年）正月升四川布政司右参议，萬曆二年（1574年）正月升山西雁平道副使，四年六月侍郎王宗沐勘阅宣大山西边务时被罢免《……進階亞中大夫山西按察司副使韓公墓誌銘》……济南府新城县知县任邑趙文炳撰并書公諱宰，子衡其字，别號翊菴。其先世居于晋之祁，永樂中徙箸隆平，則自祖翱始。翱生文玘，文玘生纯，補邑廪生。纯生虎，虎生儒，儒以子爵，贈刑部员外郎。配安人王氏，生丈夫子四，季則公。自负不羁才，試數數不利。已，遇父制，除服，又試數數不利。乃愈自刻苦，霄膏而達丙，作焚舟计。至乙卯，中乡试，丙辰遂登進士。是年冬，除青州節推。侍御段公行部，持法頗深，幾束濕。公为緩颊，多平反。朝廷下徵命，将大用公，为分守海右龚姓者以私忿萋菲之，授刑曹主事。踰年轉本部员外郎，尋以魁岸不苟合，出为山西屯田佥事。至太原，會寧武告警，命公署寧武。以異績聞，天子嘉之，特賜金帛若干，遂命鞠代府宗人方四等狱。公按状取渠魁重創之，餘差次擬罪，奏入，天子報可。又将大用公，属太安人就木，遂蒲伏奔焉。服除，補雲中兵备佥事。至萬曆二年，擢雁门兵备副使。會閲邊使者来通苞苴，公介然自持，遂诬之老疾。即日，上章乞休去。公登第時三十有五，历官十有五年，以恩特进为亞中大夫，从三品服色。居林下者十有五年，及卒，春秋六十有七。公子七：長思孔，儒官；次思曾，府廪生；次思孟，早卒；次思周；次思伊，县庠生；次思召、思春生，尚幼。伊至孔，俱安人张氏出。召與春生，側室李氏出。女一，李氏出。孫十一人：曰世清、曰世和，俱生员曾出；曰化龙、曰化蛟、曰化鲲、曰化鲸、曰化鶚、曰化鹤、曰化麒、曰化鵷，俱孔出；曰世亨，周出。孫女七：孔出四人，曾出二人，周出一人。曾孫二：曰元喜、曰二喜，俱世和出。萬曆十八年三月初四。

 家族 
曾祖韓純，壽官；祖父韓虎；父韓儒，贈刑部员外郎。母王氏，封太安人。兄守用（省祭）、韩相。

参考文献

Category:韓姓
Category:隆尧人
Category:明朝青州府推官
Category:明朝刑部主事
Category:明朝刑部员外郎
Category:明朝山西按察司佥事
Category:明朝四川布政使司参议
Category:明朝山西按察司副使
Category:明朝工部觀政